CELEX: 62017TN0029
Language: et
Date: 2017-01-17 00:00:00
Title: Kohtuasi T-29/17: 17. jaanuaril 2017 esitatud hagi – RQ versus komisjon

27.3.2017   
            
            
               ET
            
            
               Euroopa Liidu Teataja
            
            
               C 95/15
            
         17. jaanuaril 2017 esitatud hagi – RQ versus komisjon
   (Kohtuasi T-29/17)
   (2017/C 095/24)
   Kohtumenetluse keel: prantsuse
   
      Pooled
   
   
      Hageja: RQ (esindajad: advokaat É. Boigelot)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada tema kaebus vastuvõetavaks ja põhjendatuks;
            
         
               —
            
            
               seetõttu tühistada Euroopa Komisjoni 2. märtsi 2016. aasta otsus C(2016)1449 (final) puutumatuse äravõtmise taotluse kohta, mis tehti teatavaks 11. märtsil 2016 ja millest hageja sai teada 14. märtsil 2016 lähetuselt tagasi saabudes;
            
         
               —
            
            
               vajadusel tühistada 5. oktoobri 2016. aasta otsus, mis registreeriti numbriga Ares(2016)5814495 – 07/10/2016, tehti teatavaks 7. oktoobril 2016 ning millega ametisse nimetav asutus jättis rahuldamata hageja 10. juunil 2016 esitatud kaebuse, mis registreeriti numbriga R/317/16;
            
         
               —
            
            
               iga juhul mõista kostjalt vastavalt Üldkohtu kodukorra artikli 134 lõikele 1 ja artiklile 135 välja kõik kohtukulud.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et on rikutud Euroopa Liidu ametnike personalieeskirju (edaspidi „personalieeskirjad“), eelkõige selle artiklit 23, Euroopa Liidu privileegide ja immuniteetide protokolli nr 7 artiklit 17 ning põhimõtet, mis paneb administratsioonile kohustuse teha otsus üksnes õiguspäraste ehk asjakohaste ja hindamisvigadeta põhjenduste alusel.
            
         
               2.
            
            
               Teine väide, et on rikutud personalieeskirju, eelkõige selle artiklit 24, ja hoolitsemiskohustust.
            
         
               3.
            
            
               Kolmas väide, et on rikutud põhjendamiskohustust, eelkõige Euroopa Liidu põhiõiguste harta artikli 41 lõike 2 kolmandat taanet, Euroopa Liidu toimimise lepingu artiklit 296, personalieeskirjade artiklit 25 ja avalikku huvi.
            
         
               4.
            
            
               Neljas väide, et on rikutud õiguspärast ootust ja tehtud ilmne hindamisviga.
            
         
               5.
            
            
               Viies väide, et on rikutud kaitseõiguste, eelkõige õiguse olla ära kuulatud tavapärast teostamist, erapooletuse kohustust, süütuse presumptsiooni ja hoolsuskohustust, eelkõige seoses mõistliku tähtaja järgimisega.